เรื่องนี้ช่วยส่งให้ถึงผู้ว่ากทม. และ ผอ. เขตบางกะปิ อยากให้ท่านลงมาดูมากเพราะเป็นปัญหาที่เกิดขึ้นจากการก่อสร้างของกรุงเทพมหานคร

เดิมทีทางเดินเลียบคลองมีความกว้างเกือบ 1 เมตร 50 เซนติเมตรสามารถเดินเข้าออกจากซอยได้ปกติ ภายหลังมีการก่อสร้างสำนักระบายน้ำทำให้ทางเดินแคบลง โดยเจ้าหน้าที่ให้เหตุผลว่าเขตคลองฝั่งตรงข้ามกว้างกว่าต้องการให้ประชาชนเดินในทางที่กว้างกว่า จึงสร้างสถานีสูบน้ำชิดกินพื้นที่ทางเดินจนเหลือ 80 เซนติเมตร ในขณะที่ก่อสร้างเจ้าหน้าที่สร้างสะพานข้ามคลองไว้ให้เดินโดยบอกว่าสะพานดังกล่าวจะก่อสร้างเป็นสะพานถาวรต่อไป เมื่อก่อสร้างเสร็จทางสำนักระบายน้ำพยายามจะก่อสร้างสะพานถาวรแต่ทมีความขัดแย้งเรื่องเขตที่ดินกับชาวบ้าน เนื่องจากก่อนการก่อสร้าง สำนักระบายน้ำไม่ได้รังวัดเขตคลองก่อนการก่อสร้าง  จึงต้องดำเนินการรังวัดเขตคลองโดยสำนักงานเขตบางกะปิ เจ้าหน้าที่สำนักระบายน้ำแจ้งว่าภายหลังจากการรังวัดแล้วจะสร้างสะพานให้ แต่เจ้าหน้าที่เขตบางกะปิดำเนินการล่าช้าทำให้โครงการก่อสร้างเสร็จก่อนจึงไม่มีการก่อสะพาน การก่อสร้างสะพานจึงตกเป็นความรับผิดชอบของเขตบางกะปิ ภายหลังการรังวัดพบว่าสะพานที่จะก่อสร้างอยู่บนเขตที่ดินสาธารณะ ซึ่งมีความยาวจากเขตคลองเกือบ 2 เมตร ซึ่งชาวบ้านฝั่งตรงข้ามได้ก่อสร้างรุกล้ำทางสาธารณะอย่างชัดเจน เนื่องจากการก่อสร้างสะพานอาจทำให้การลุกล้ำที่ดินมีปัญหา ชาวบ้านฝัางตรงข้ามจึงได้คัดค้านการก่อสร้างสะพาน ที่ไม่ได้มีบริเวณเกี่ยวข้องกับหน้าบ้านของผู้คัดค้านเลย แต่คัดค้านเพียงเพราะเกรงว่าที่ดินที่รุกล้ำเขตทางสาธารณะจะถูกคืนเพื่อประโยชน์สาธารณะ ซึ่งเจ้าหน้าที่เขตได้ทราบเรื่องแต่ก็ไม่ได้มีการจัดการกับปัญหาการรุกล้ำแต่อย่างใด เรื่องเงียบมาเป็นเวลาหลายเดือนมาก แสดงให้เห็นว่าเจ้าหน้าที่เขตบางกะปิละเว้นการปฏิบัติหน้าที่ และไม่ก่อสร้างสะพานเพื่อบรรเทาเหตุแห่งความเดือดร้อนที่เกิดจากการก่อสร้างสถานีสูบน้ำที่อ้างว่าทำประชาพิจารณ์แล้วแต่คนที่อยู่ไม่ได้เข้าร่วม โดยกลัวว่าจะเกิดปัญหาขัดแย้งกับชาวบ้านที่รุกล้ำที่ดินสาธารณะเพื่อประโยชน์ส่วนตน ซึ่งขัดต่อหลักการประโยชน์สาธารณะอย่างเห็นได้ชัด

ขณะนี้ได้มีนายทุนที่เป็นเจ้าของที่ดินได้อ้างว่ารู้จักคนในเขตบางกะปิ และเจ้าหน้าที่กรมที่ดิน  จากการสอบถามได้นำเจ้าหน้าที่กรมที่ดินเข้ามารังวัดสอบเขตที่ดินแล้วทำการพ่นสีสเปรย์แสดงอาณาเขตปิดทางเข้าออกทางเดินแคบๆ และแจ้งว่าจะดำเนินการก่อสร้างกำแพงปิดกั้นไม่ให้ทางเดินเข้าเดินออก ตามรูป ถึงแม้ว่าทางเขตจะแจ้งว่าถ้าขึ้นกำแพงต้องแจ้งเขตบางกะปิ แต่ความเป็นจริงจากความล่สช้าของเขตที่ผ่านมาอาจไม่ทันการและอาจกลายเป็นปัญหาร้ายแรงในอนคต จึงขอส่งเรื่องนี้ให้ผู้ว่ากรุงเทพมหานคร และผอ. เขตบางกะปิ ขอให้ท่านลงมาดูและแก้ปัญหานี้ด้วยตัวของท่านเอง เพราะเรื่องนี้ถูกยืดยาวหลายปี ตั้งแต่ก่อสร้างสถานีสูบน้ำ จนตอนนี้สถานีสูบน้ำบางส่วนใช้การไม่ได้แล้วก็ตาม

ขอความกรุณาให้ผู้ว่ากรุงเทพมหานคร ผอ.เขตบางกะปิ ลงมาแก้ปัญหานี้ด้วยเถิด